
ŠAKIŲ RAJONO SAVIVALDYBĖS  TARYBA

SPRENDIMAS

DĖL SUTIKIMO PERIMTI TURTĄ SAVIVALDYBĖS NUOSAVYBĖN
2008 m. gegužės 29 d. Nr. T-180
Šakiai


Savivaldybės taryba, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 2 p., Vietos savivaldos įstatymo (Žin., 1994, Nr. 55-1049; 2000, Nr. 91-2832) 6 str. 2 p. ir atsižvelgdama į valstybės įmonės Šakių miškų urėdijos 2008 m. gegužės 14 d. raštą, nusprendžia:


1. Sutikti perimti savivaldybės nuosavybėn savivaldybės savarankiškajai funkcijai įgyvendinti (ikimokykliniam vaikų ugdymui) valstybei nuosavybės teise priklausantį ir šiuo metu valstybės įmonės Šakių miškų urėdijos patikėjimo teise valdomą nekilnojamąjį daiktą – administracinį pastatą (unikalus Nr. 8495-5005-4019; pažymėjimas plane – 1B2/p; bendras plotas – 587,15 kv. m), esantį Šakių rajone, Lekėčių miestelyje.

2. Įgalioti savivaldybės administracijos direktorių pasirašyti šio sprendimo 1 punkte nurodyto turto perdavimo-priėmimo aktą.

